钦定古今图书集成/理学汇编/字学典/第094卷 > 詹景凤东图集 > 《评吴中十二家书》
## 钦定古今图书集成/理学汇编/字学典/第094卷 > 詹景凤东图集 > 《评吴中十二家书》

“原博法苏，启南法黄，两公艺匪专门，成章并自斐然。”
祝希哲、文征仲、王履吉、文寿承，“分门聿起，咸始家鸡，
晚归元宋，缘饰李唐。要以才则祝雄当世，功则文极
生平。寿承骎骎，几参祝步，履吉，英英可企文闲。”盖笔
精笔疏之闲，浮纸入纸之际，一展卷而四子可坐定
也。若夫墨以人珍，则蔡鸿渐、陆幼灵，匪夙运腕于登
场，然而瞻先士寸楮可宝，则蔡《匀畅》可附翰史禄之
矩矱。承旨孔嘉，模楷坡公，譬诸一解一支，实乃机杼
自运，离俗为韵。公瑕、百谷晚出，然公瑕稳于结体，百
榖宛于取态。藉令造极并庶能品之中，然大致征仲
门庑耳。